**IZVJEŠĆE O PROVEDBI**

**PLANA UPRAVLJANJA IMOVINOM**

**U VLASNIŠTVU OPĆINE SIKIREVCI ZA 2022. GODINU**

Sikirevci, veljača 2023.godine

# 1. UVOD

 Općina Sikirevci dužna je izraditi Izvješće o provedbi plana upravljanja imovinom u vlasništvu Općine Sikirevci sukladno zakonskim i podzakonskim propisima i Strategiji upravljanja imovinom u vlasništvu Općine Sikirevci za razdoblje od 2021. do 2027. godine kao osnovnim aktima iz područja upravljanja imovinom.

 Zakonom o upravljanju državnom imovinom („Narodne novine“, broj 52/18) utvrđeni su osnovni akti upravljanja i raspolaganja imovinom: Strategija upravljanja i raspolaganja imovinom, Plan upravljanja imovinom i Izvješće o provedbi Plana upravljanja imovinom. Navedeni dokumenti ključni su i međusobno povezani dokumenti upravljanja i raspolaganja državnom imovinom. Jedinice lokalne samouprave dužne su po istom principu izraditi svoje opće akte s ciljem transparentnog i ekonomski isplativog vođenja imovine u svojem vlasništvu.

 Strategijom su određeni srednjoročni ciljevi i smjernice upravljanja imovinom uvažavajući pri tome gospodarske i potencijalne razvojne interese Općine Sikirevci. Plan upravljanja imovinom u vlasništvu Općine Sikirevci usklađen je sa Strategijom, sadrži detaljnu analizu stanja i razrađene planirane aktivnosti u upravljanju pojedinim oblicima imovine u vlasništvu Općine Sikirevci u određenom vremenskom razdoblju.

 Plan upravljanja imovinom je jedinstveni dokument sveobuhvatnog prikaza transparentnog upravljanja imovinom u vlasništvu Općine Sikirevci. Smjernice Strategije, a time i odrednica godišnjih planova jest pronalaženje optimalnih rješenja koja će dugoročno očuvati imovinu, čuvati interese Općine Sikirevci i generirati gospodarski rast kako bi se osigurala kontrola, javni interes i pravično raspolaganje imovinom u vlasništvu Općine Sikirevci, a sve u cilju povećanja transparentnosti.

 Plan upravljanja Općinsko vijeće donosi za razdoblje od godinu dana. Obvezni sadržaj Plana upravljanja, podatke koje mora sadržavati i druga pitanja s tim u vezi, propisani su Uredbom o obveznom sadržaju plana upravljanja imovinom u vlasništvu Republike Hrvatske („Narodne novine“, broj 24/14).

 Izvješće o provedbi Plana upravljanja prati strukturu svih poglavlja godišnjeg plana upravljanja imovinom u vlasništvu Općine Sikirevci, utvrđenih Uredbom o propisanom sadržaju Plana upravljanja imovinom u vlasništvu Republike Hrvatske („Narodne novine“, broj 24/14).

 Slijedom navedenog, izrada svih plansko-upravljačkih dokumenata i praćenje rezultata rada u nadležnosti su Općine Sikirevci, te se oni obavljaju transparentno, stručno i profesionalno, uvažavajući pri tome temeljna načela upravljanja državnom imovinom – načelo javnosti, učinkovitosti, predvidljivosti i odgovornosti. Vlasništvo osigurava kontrolu, javni interes i pravično raspolaganje nad prirodnim bogatstvima, kulturnom i tradicijskom baštinom te drugim resursima u vlasništvu Općine Sikirevci, kao i prihode koji se mogu koristiti za opće dobro.

 Ovo izvješće uključuje podatke sa stanjem na dan 31. listopada 2022. godine.

 Upravljanje i raspolaganje imovinom u vlasništvu Općine Sikirevci predstavlja važan javni interes zbog očuvanja imovine za buduće generacije, aktiviranje gospodarskog rasta i zaštitu nacionalnih interesa. Bitna je i transparentnost objave svih podataka vezanih za upravljanje i raspolaganje imovinom kako bi građani Općine Sikirevci imali uvid u popis imovine s kojom Općina Sikirevci raspolaže i na kakav način upravlja s njom.

 Općina Sikirevci je izradila i javno objavila Strategiju upravljanja i raspolaganja imovinom u vlasništvu Općine Sikirevci za razdoblje od 2021. do 2027. godine (dalje u tekstu: Strategija) i Plan upravljanja imovinom u vlasništvu Općine Sikirevci za 2022. godinu (dalje u tekstu Plan upravljanja za 2022. godinu).

 Smjernicama Europske unije u upravljanju imovinom upućuje se na nužnost sveobuhvatne evidencije imovine kao infrastrukturne pretpostavke učinkovitog upravljanja imovinom.

 Na Internet stranicama Općine Sikirevci uspostavljen je registar imovine koji će se redovito ažurirati s ciljem internetske dostupnosti i transparentnost u upravljanju imovinom. Stoga je jedan od prioritetnih ciljeva koji se navode u Strategiji formiranje Registra imovine na način i s podacima propisanim za registar državne imovine kako bi se osigurali podaci o cjelokupnoj imovini odnosno resursima s kojima Općina Sikirevci raspolaže.

## Zakonske osnove - najvažniji propisi o upravljanju imovinom

Zakoni i podzakonski propisi:

* Zakon o upravljanju državnom imovinom (»Narodne novine«, broj 52/18),
* Zakon o uređivanju imovinskopravnih odnosa u svrhu izgradnje infrastrukturnih građevina (»Narodne novine«, broj 80/11),
* Zakon o zakupu i kupoprodaji poslovnog prostora (»Narodne novine«, broj 125/11, 64/15 i 112/18),
* Zakon o šumama (»Narodne novine«, broj 68/18, 115/18, 98/19, 32/20 i 145/20),
* Zakon o vodama (»Narodne novine«, broj 66/19 i 84/21),
* Zakon o poljoprivrednom zemljištu (»Narodne novine«, broj 20/18, 115/18, 98/19 i 57/22),
* Zakon o cestama (»Narodne novine«, broj 84/11, 22/13, 54/13, 148/13, 92/14, 110/19, 144/21, 114/22 i 114/22),
* Zakon o željeznici (»Narodne novine«, broj 32/19, 20/21 i 114/22),
* Zakon o prostornom uređenju (»Narodne novine«, broj 153/13, 65/17, 114/18, 39/19 i 98/19),
* Zakon o gradnji (»Narodne novine«, broj 153/13, 20/17, 39/19 i 125/19),
* Zakon o komunalnom gospodarstvu (»Narodne novine«, broj 68/18, 110/18 i 32/20),
* Zakon o Središnjem registru državne imovine (»Narodne Novine«, broj 112/18),
* Uredba o Registru državne imovine (»Narodne novine«, broj 55/11),
* Uredba o osnivanju prava građenja i prava služnosti na nekretninama u vlasništvu Republike Hrvatske (»Narodne novine«, broj 87/19)

## Upravno tijelo Općine Sikirevci nadležno za obavljanje poslova upravljanja i raspolaganja imovinom u vlasništvu Općine Sikirevci

 Poslovi upravljanja i raspolaganja imovinom se najvećim dijelom obavljaju u okviru Jedinstvenog upravnog odjela Općine Sikirevci, a kontrolu navedenih poslova obavljaju odgovorne osobe Općine Sikirevci sukladno zakonu i općim aktima tijela Općine Sikirevci.

 Člankom 48. Zakona o lokalnoj i područnoj (regionalnoj) samoupravi je propisano da vrijednostima nekretnina iznad 0,5 % prihoda bez primitaka iz prethodne godine raspolaže Općinsko vijeće, a ispod iznosa 0,5 % općinski načelnik.

 Internim aktima su utvrđeni uvjeti i način postupanja kod pojedinih oblika raspolaganja i upravljanja nekretninama, a svi akti su usklađeni s zakonskim propisima. Temeljem općih akata doneseni su pojedinačni akti kojima su uređeni pojedini poslovi upravljanja i raspolaganja imovinom.

# IZVJEŠĆE O PROVEDBI GODIŠNJEG PLANA UPRAVLJANJA TRGOVAČKIM DRUŠTVIMA U VLASNIŠTVU ODNOSNO SUVLASNIŠTVU OPĆINE SIKIREVCI

 Trgovačka društva u vlasništvu odnosno suvlasništvu Općine Sikirevci imaju bitnu ulogu u gospodarskom razvoju Općine Sikirevci. Stoga je uloga Općine Sikirevci da pomogne trgovačkim društvima u svom vlasništvu odnosno suvlasništvu u razvoju sveobuhvatnog, šireg i transparentnog pregleda svog poslovanja, kako bi se ostvarile planirane aktivnosti s krajnjem ciljem razvoja područja Općine Sikirevci i područja ostalih (su)vlasnika trgovačkih društava anticipiranjem utjecaja na državni proračun kroz plaćanje poreza i doprinosa prema Proračunu Republike Hrvatske.

 Trgovačka društva kojima je osnivač i vlasnik odnosno suvlasnik Općina Sikirevci važna su za zapošljavanje, znatno pridonose cjelokupnoj gospodarskoj aktivnosti i pružaju usluge od javnog interesa s osobinama javnog dobra. Unatoč svom specifičnom karakteru, ona moraju prilagoditi svoju organizaciju i poslovanje izazovu konkurencije te učinkovito poslovati, a sve u skladu s principima tržišnog natjecanja.

 Bitna smjernica u Strategiji upravljanja i raspolaganja imovinom koja se odnosi na trgovačka društva u vlasništvu odnosno suvlasništvu Općine Sikirevci je je unapređenje korporativnog upravljanja i vršenje kontrola Općine Sikirevci kao vlasnika odnosno suvlasnika trgovačkog društva. Odgovornost za rezultate poslovanja trgovačkih društava u vlasništvu odnosno suvlasništvu Općine Sikirevci uključuje složen proces aktivnosti tijela trgovačkih društava odnosno uprava i nadzornih odbora, upravljačkih prava i odgovornosti.

 Općina Sikirevci u svom vlasništvu ima sljedeće udjele u trgovačkim društvima:

* + 1. SIKIREVČANKA, društvo s ograničenom odgovornošću za razvoj i usluge – 100 % vlasništva
		2. VODOVOD d.o.o. za vodoopskrbu i odvodnju – suvlasnički dio
		3. POSAVSKA HRVATSKA d.o.o. za novinsku, izdavačku, kinoprikazivačku djelatnost, agencijske poslove i trgovinu na veliko i malo – suvlasnički dio

Općina Sikirevci ažurira objavljene podatke u Registru imenovanih članova - nadzornih odbora i uprava, te će u suradnji s trgovačkim društvima nastojati da se pravovremeno podnose prijedlozi za upis promjena u Sudski registar, budući da upis promjene podataka o nadzornom odboru i upravi u javnom sudskom registru nadležnog trgovačkog suda može zatražiti jedino društvo, te je tek nakon takva upisa podatak službeno verificiran i valjan za javnu upotrebu i objavu.

 Stoga je Općina Sikirevci u 2022. godini stalno obavljala upravljačke procese u tijelima trgovačkih društava u kojima ima poslovni udio, sudjelovala na sjednicama skupština i nadzornih odbora te objavljivala podatke o trgovačkim društvima na svojim internet stranicama.

## Operativne mjere upravljanja trgovačkim društvima u vlasništvu odnosno suvlasništvu Općine Sikirevci

 Tijekom 2022. godine Općina Sikirevci je u okviru upravljanja (su)vlasničkim udjelom trgovačkih društava obavljala sljedeće poslove:

1. Kontinuirano prikupljala i analizirala izvješća o poslovanju dostavljena od trgovačkih društava
2. Sukladno Uredbi o izmjenama i dopunama uredbe o sastavljanju i predaji izjave o fiskalnoj odgovornosti i izvještaja o primjeni fiskalnih pravila, predsjednici Uprava trgovačkih društava u vlasništvu odnosno suvlasništvu Općine Sikirevci do 31. ožujka tekuće godine za prethodnu godinu dostavljaju općinskom načelniku Izjavu, popunjeni Upitnik, Plan otklanjanja slabosti i nepravilnosti, Izvješće o otklonjenim slabostima i nepravilnostima utvrđenima prethodne godine i Mišljenje unutarnjih revizora o sustavu financijskog upravljanja i kontrola za područja koja su bila revidirana. Predsjednik Uprave trgovačkog društva u vlasništvu odnosno suvlasništvu više jedinica lokalne i područne (regionalne) samouprave do 31. ožujka tekuće godine za prethodnu godinu, dostavlja Izjavu, popunjeni Upitnik, Plan otklanjanja slabosti i nepravilnosti, Izvješće o otklonjenim slabostima i nepravilnostima utvrđenima prethodne godine i Mišljenje unutarnjih revizora o sustavu financijskog upravljanja i kontrola za područja koja su bila revidirana čelniku, one jedinice lokalne i/ili područne (regionalne) samouprave koja ima najveći udio u vlasništvu odnosno suvlasništvu trgovačkog društva, a svim ostalim jedinicama lokalne i/ili područne (regionalne) samouprave koje imaju udjele u vlasništvu dostavlja na znanje presliku dostavljene dokumentacije. Iznimno, jedinice lokalne i područne (regionalne) samouprave koje imaju jednake udjele u vlasništvu odnosno suvlasništvu trgovačkog društva koje su zajednički osnovale, a od kojih niti jedna nema najveći udio u vlasništvu odnosno suvlasništvu i jedinice lokalne i područne (regionalne) samouprave moraju se međusobno dogovoriti kojoj od jedinica lokalne i područne (regionalne) samouprave predsjednik uprave trgovačkog društva dostavlja do 31. ožujka tekuće godine za prethodnu godinu, Izjavu, popunjeni Upitnik, Plan otklanjanja slabosti i nepravilnosti, Izvješće o otklonjenim slabostima i nepravilnostima utvrđenima prethodne godine i Mišljenje unutarnjih revizora o sustavu financijskog upravljanja i kontrola za područja koja su bila revidirana. Jedinice lokalne i područne (regionalne) samouprave koje temeljem najvećeg udjela u vlasništvu odnosno suvlasništvu odnosno dogovora provjeravaju Izjave i Upitnike te Izvješće o otklonjenim slabostima i nepravilnostima utvrđenima prethodne godine koje im dostavljaju trgovačka društva u (su)vlasništvu više jedinica lokalne i područne (regionalne) samouprave kojima su osnivači više jedinica lokalne i područne (regionalne) samouprave o provedenim provjerama obavještavaju druge jedinice lokalne i područne (regionalne) samouprave koje imaju udjele u vlasništvu odnosno suvlasništvu, odnosno koje su osnivači.
3. Popunjavala i ažurirala Registar imenovanih članova nadzornih odbora i uprava društava te objavljivala podatke na Internet stranici.

## Mjere unapređenja upravljanja trgovačkim društvima u vlasništvu odnosno suvlasništvu Općine Sikirevci

Mjere unapređenja upravljanja trgovačkim društvima u vlasništvu odnosno suvlasništvu Općine Sikirevci su:

* u suradnji s ostalim vlasnicima odnosno trgovačkih društava provodio se natječaj za izbor direktora trgovačkih društava;
* nakon analize stanja i poslovnih rezultata trgovačkih društava i održanih glavnih godišnjih skupština trgovačkih društava, unapređuje se način, opseg, analiza i objavljivanje podataka;
* sudjeluje na skupštinama trgovačkih društava i prati provedbu odluka skupština trgovačkih društava;
* unaprjeđuje interni Registar imenovanih članova nadzornih odbora i uprava, uz poboljšanje ažurnosti. Registar imenovanih članova nadzornih odbora i uprava, postavljen je na Internet stranici Općine Sikirevci kako bi bio dostupan javnosti.

## Provedbene mjere tijekom 2022. godine vezane za smjernice određene Strategijom, a koje se odnose na trgovačka društva u vlasništvu odnosno suvlasništvu Općine Sikirevci

 Provedbene mjere tijekom 2022. godine a koje se odnose na trgovačka društva u vlasništvu odnosno suvlasništvu Općine Sikirevci su sljedeće:

* provjerava se dostavljena Izjava o fiskalnoj odgovornosti;
* osoba zadužena za nepravilnosti spremna je zaprimati obavijesti o nepravilnostima i sumnjama na prijevaru te poduzimati potrebne mjere i o tome obavještavati Državno odvjetništvo Republike Hrvatske i nadležno tijelo za nepravilnosti i prijevare pri Ministarstvu financija;
* provjerava se upravljanje trgovačkim društvima u vlasništvu odnosno suvlasništvu Općine Sikirevci obavlja li se transparentno i odgovorno, profesionalno i učinkovito u skladu sa Zakonom o trgovačkim društvima, što se osigurava kroz rad i izvještavanje predstavnika vlasnika odnosno u nadzornim odborima i skupštinama trgovačkih društava te uspostavom unutarnjih revizija i nadzora;
* u smislu jačanja sprečavanja korupcije u trgovačkim društvima u vlasništvu odnosno suvlasništvu Općine Sikirevci upućuje se trgovačkim društvima provjera ovlasti glede sukoba interesa članova uprava i nadzornih odbora;
* preporuča se trgovačkim društvima javna objava bitnih informacija na njihovim internet stranicama. Bitne informacije koje bi trebale biti objavljenje na njihovim internet stranicama su: ciljevi društva i informacije o njihovom ispunjavanju, vlasničku i glasačku strukturu trgovačkog društva, svaku financijsku pomoć (garancije, subvencije, preuzete obveze), popis gospodarskih subjekata s kojima su u sukobu interesa u smislu propisa o javnoj nabavi, donesen plan nabave u skladu s propisima o javnoj nabavi, registar ugovora o javnoj nabavi i okvirnih sporazuma koji sadrži podatke u skladu s propisima o javnoj nabavi;
* preporuča se da doneseni akti kojima se reguliraju obveze i odgovornosti trgovačkog društva moraju biti transparentno objavljeni općoj javnosti i s tim povezani troškovi morali bi se pokriti na transparentan način.

# IZVJEŠĆE O PROVEDBI GODIŠNJEG PLANA UPRAVLJANJA I RASPOLAGANJA STANOVIMA I POSLOVNIM PROSTORIMA U VLASNIŠTVU OPĆINE SIKIREVCI

 Planom upravljanja imovinom u vlasništvu Općine Sikirevci u 2022. godini definirani su sljedeći ciljevi upravljanja i raspolaganja stanovima, poslovnim prostorima te javnim sportskim građevinama u vlasništvu Općine Sikirevci:

1. Općina Sikirevci putem odluka Općinskog vijeća mora na racionalan i učinkovit način upravljati poslovnim prostorima i stanovima na način da oni poslovni prostori i stanovi koji su potrebni samoj općinskoj upravi budu i stavljeni u funkciju koja će služiti racionalnijem i učinkovitijem funkcioniranju uprave. Svi drugi stanovi i poslovni prostori, nakon odluka Općinskog vijeća, moraju biti ponuđeni na tržištu, bilo u formi najma, odnosno zakupa, bilo u formi njihove prodaje javnim natječajem.
2. Sukladno odlukama Općinskog vijeća, određeni poslovni prostori se mogu prodati, pri čemu dio prihoda svakako treba uložiti u održavanje nekretnina koje ostaju u portfelju, čime će se zadržati, odnosno povećati njihova vrijednost.
3. Općina Sikirevci sukladno općem aktu o načinu upravljanja i korištenja sportskih građevina u vlasništvu Općine Sikirevci raspisati natječaj za dodjelu na upravljanje i korištenje sportskih građevina u vlasništvu Općine Sikirevci.

 Kako bi se ostvario jedan od ciljeva racionalnog i učinkovitog upravljanja poslovnim prostorima u vlasništvu Općine Sikirevci, poslovni prostori koji su potrebni Općini Sikirevci stavljeni su u funkciju koja će služiti njezinu racionalnijem i učinkovitijem funkcioniranju a svi drugi poslovni prostori moraju biti ponuđeni na tržištu bilo u formi najma, odnosno zakupa, bilo u formi njihove prodaje javnim natječajem, u 2022. godini stoga su novopotpisani ugovori o zakupu prostora kako slijedi.

 Općina Sikirevci raspolaže s poslovnim prostorima koji su dani u zakup temeljem ugovora u zakupu. Općina Sikirevci je u 2022. godini vodila brigu o ispunjenju ugovornih odredbi sukladno sklopljenim Ugovorima o zakupu poslovnog prostora te je, u suradnji s zakupoprimcima, vodila brigu o redovitom održavanju prostora kao i redovitoj naplati s osnova zakupnine za poslovne prostore u vlasništvu Općine Sikirevci.

# 4.IZVJEŠĆE O PROVEDBI GODIŠNJEG PLANA UPRAVLJANJA I RASPOLAGANJA GRAĐEVINSKIM ZEMLJIŠTEM U VLASNIŠTVU OPĆINE SIKIREVCI

 Građevinsko zemljište je, prema odredbama Zakona o prostornom uređenju (»Narodne novine«, broj 153/13, 65/17, 114/18, 39/19 i 98/19), zemljište koje je izgrađeno, uređeno ili prostornim planom namijenjeno za građenje građevina ili uređenje površina javne namjene.

 Građevinsko zemljište ne čini važan udio nekretnina u vlasništvu Općine Sikirevci te ne predstavlja veliki potencijal za investicije i ostvarivanje ekonomskog rasta u Općini Sikirevci. Također, građevinsko zemljište nije imovinsko-pravni sređeno. U cilju stavljanja u funkciju Općina Sikirevci je pokrenula je postupke sređivanja imovinsko-pravnih odnosa.

 Aktivnosti u upravljanju i raspolaganju građevinskim zemljištem u vlasništvu Općine Sikirevci podrazumijevaju i provođenje postupaka stavljanja tog zemljišta u funkciju: prodajom, osnivanjem prava građenja i prava služnosti, rješavanje imovinskopravnih odnosa, davanjem u zakup zemljišta te kupnjom nekretnina za korist Općine Sikirevci, kao i drugim poslovima u vezi sa zemljištem u vlasništvu Općine Sikirevci, ako upravljanje i raspolaganje njima nije u nadležnosti drugog tijela.

 U izvještajnom razdoblju na području Općine Sikirevci provedene su sljedeće aktivnosti glede upravljanja i raspolaganja građevinskim zemljištem:

* redovito ažuriranje registra nekretnina u dijelu koji se odnosi na građevinska zemljišta u vlasništvu Općine Sikirevci,
* pokretanje postupaka sređivanja imovinsko-pravnih odnosa na građevinskim česticama,
* redovito uređivanje i priprema za izgradnju na građevinskim zemljištima koja su stavljena u funkciju,
* redoviti postupci prodaje, najma i korištenja građevinskih zemljišta sukladno općim aktima Općine Sikirevci. Postupci prodaje provode se putem javnog natječaja a iznimno izravnom pogodbom sukladno taksativno propisanim slučajevima utvrđenim zakonom.

# 5.IZVJEŠĆE O PROVEDBI GODIŠNJEG PLANA UPRAVLJANJA I RASPOLAGANJA NERAZVRSTANIM CESTAMA U VLASNIŠTVU OPĆINE SIKIREVCI

 Prema Zakonu o cestama nerazvrstane ceste su ceste koje se koriste za promet vozilima, koje svatko može slobodno koristiti na način i pod uvjetima određenim navedenim zakonom i drugim propisima, a koje nisu razvrstane kao javne ceste u smislu navedenog zakona. Nerazvrstane ceste su javne dobro u općoj uporabi u vlasništvu jedinice lokalne samouprave na čijem se području nalaze. Nerazvrstane ceste se ne mogu otuđiti iz vlasništva jedinice lokalne samouprave niti se na njoj mogu stjecati stvarna prava, osim prava služnosti i prava građenja radi građenja građevina sukladno odluci izvršnog tijela jedinice lokalne samouprave, pod uvjetima da ne ometaju odvijanje prometa i održavanje nerazvrstane ceste. Dio nerazvrstane ceste namijenjen pješacima može se dati u zakup sukladno posebnim propisima, ako se time ne ometa odvijanje prometa, sigurnost kretanja pješaka i održavanje nerazvrstanih cesta. Nerazvrstane ceste upisuju se u zemljišne knjige kao javno dobro u općoj uporabi i kao neotuđivo vlasništvo jedinice lokalne samouprave.

 Općinsko vijeće donijelo je Odluku o nerazvrstanim cestama na području Općine Sikirevci kojom se uređuje korištenje, održavanje, zaštita, rekonstrukcija, građenje i financiranje nerazvrstanih cesta, upravljanje nerazvrstanih cestama, gospodarenje cestovnim zemljištem uz nerazvrstane ceste, kao i poslovni nadzora na nerazvrstanim cestama na području Općine Sikirevci.

 Općina Sikirevci je u 2022. godini vodila sve poslove kontinuiranog upisa nerazvrstanih cesta kao javnog dobra u Registru imovine.

# 6.IZVJEŠĆE O PROVEDBI PLANA PRODAJE NEKRETNINA U VLASNIŠTVU OPĆINE SIKIREVCI

 Jedan od ciljeva u Strategiji je da Općina Sikirevci mora na racionalan i učinkovit način upravljati svojim nekretninama na način da one nekretnine koje su potrebne Općini Sikirevci budu stavljene u funkciju koja će služiti njezinu racionalnijem i učinkovitijem funkcioniranju. Sve druge nekretnine moraju biti ponuđene na tržištu bilo u formi najma, odnosno zakupa, bilo u formi njihove prodaje javnim natječajem. Općina Sikirevci može stjecati nekretnine kupnjom, prihvatom dara, zamjenom, razvrgnućem suvlasničke zajednice, izvlaštenjem, stjecanjem vlasništva nad ošasnom imovinom i na druge načine propisane zakonom.

 Općina Sikirevci tijekom 2022. godine nije prodala nekretnine u svom vlasništvu.

# 7.IZVJEŠĆE O PROVEDBI GODIŠNJEG PLANA PROVOĐENJA POSTUPAKA PROCJENE IMOVINE U VLASNIŠTVU OPĆINE SIKIREVCI

 Ciljevi provođenja postupaka procjene imovine u vlasništvu Općine Sikirevci:

1. Procjena potencijala imovine Općine Sikirevci mora se zasnivati na snimanju, popisu i ocjeni realnog stanja,
2. Uspostava jedinstvenog sustava i kriterija u procjeni vrijednosti pojedinog oblika imovine kako bi se poštivalo važeće zakonodavstvo i što transparentnije odredila njezina vrijednost.

 Zakonski propisi, akti i dokumenti kojima je uređeno provođenje postupaka procjene imovine su sljedeći:

* Zakon o komunalnom gospodarstvu (»Narodne novine«, broj 68/18, 110/18 i 32/20),
* Zakon o procjeni vrijednosti nekretnina (»Narodne novine«, broj 78/15),
* Pravilnik o obračunu i naplati vodnog doprinosa (»Narodne novine«, broj 107/14),
* Zakon o vlasništvu i drugim stvarnim pravima (»Narodne novine«, broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 i 94/17),
* Pravilnik o informacijskom sustavu tržišta nekretnina (»Narodne novine«, broj 114/15, 122/15),
* Pravilnik o metodama procjene vrijednosti nekretnina (»Narodne novine«, broj 79/14).

 Općina Sikirevci redovito je obavljala procjenu vrijednosti nekretnina koje su bile predmet prodaje, a obavio je ovlašteni sudski vještak s kojim se sklopi ugovor za izradu elaborata o procjeni tržišne vrijednosti nekretnina. Sadržaj i oblik elaborata izrađen je sukladno zakonskim propisima i aktima te uputama iz ugovora sklopljenog s izabranim sudskim vještakom.

# 8. IZVJEŠĆE O PROVEDBI GODIŠNJEG PLANA RJEŠAVANJA IMOVINSKO- PRAVNIH ODNOSA

 Jedan od osnovnih zadataka u rješavanju prijepora oko zahtjeva koje jedinice lokalne i područne samouprave imaju prema Republici Hrvatskoj je u rješavanju suvlasničkih odnosa u kojima se međusobno nalaze. Nadalje potrebno je utvrditi kriterije i vrstu nekretnina koje bi bile prikladne da se njihovo korištenje prenese na jedinice lokalne i područne (regionalne) samouprave. Jedinice lokalne i područne samouprave bi te nekretnine koristile za unaprijed određene namjene koji bi se prije ustupanja na korištenje predočile ovlaštenom tijelu Republike Hrvatske.

 Općina Sikirevci tijekom 2022. godine je rješavala sve imovinsko pravne odnose koji su bili nužni za realizaciju projekata od interesa za Općinu Sikirevci.

# 9. IZVJEŠĆE O PROVEDBI GODIŠNJEG PLANA VOĐENJA EVIDENCIJE IMOVINE

 Uspostava Evidencije imovine jedna je od pretpostavki upravljanja i raspolaganja imovinom. Evidencija imovine mora se stalno ažurirati kako bi se omogućila internetska dostupnost i transparentnost u upravljanju imovinom. Stoga je jedan od prioritetnih ciljeva koji se navode u Strategiji formiranje Evidencije imovine na način i s podacima propisanim za registar državne imovine kako bi se osigurali podaci o cjelokupnoj imovini odnosno resursima s kojima Općina Sikirevci raspolaže.

 Uspostava sveobuhvatnog popisa imovine bitno je za učinkovito upravljanje imovinom. Njegov ustroj i podatkovna nadogradnja dugogodišnji je proces koji se mora konstantno ažurirati. Pravovremenim i učestalim ažuriranjem evidencije imovine ostvarit će se ključna smjernica iz Strategije.

 Sukladno načelu javnosti na Internet strancima Općine Sikirevci postavljena je poveznica gdje se sukladno obvezama javne objave nalazi Evidencija imovine te svi dokumenti bitni za upravljanje i raspolaganje imovinom.

# 10. IZVJEŠĆE O PROVEDBI GODIŠNJEG PLANA POSTUPAKA VEZANIH UZ SAVJETOVANJE SA ZAINTERESIRANOM JAVNOŠĆU I PRAVO NA PRISTUP INFORMACIJAMA KOJE SE TIČU UPRAVLJANJA I RASPOLAGANJA IMOVINOM U VLASNIŠTVU OPĆINE SIKIREVCI

 Strategijom su definirani sljedeći ciljevi vezani uz savjetovanje sa zainteresiranom javnošću i pravo na pristup informacijama koje se tiču upravljanja i raspolaganja imovinom u vlasništvu Općine Sikirevci:

* + 1. Potrebno je na internet stranici Općine Sikirevci na uočljiv i lako pretraživ način omogućiti informiranje javnosti o upravljanju i raspolaganju imovinom Općine Sikirevci,
		2. Organizirati učinkovitije i transparentno korištenje imovine u vlasništvu Općine Sikirevci s ciljem stvaranja novih vrijednosti i ostvarivanja veće ekonomske koristi.

 Na Internet stranici Općine Sikirevci postavljena je poveznica Imovina gdje se sukladno obvezama javne objave nalazi Evidencija imovine, te svi dokumenti bitni za upravljanje i raspolaganje imovinom za koje imaju obvezu ažuriranja.

 Javnosti je na raspolaganju i službenik za informiranje koji postupa u aktivnostima i podacima vezanima uz imovinu na temelju upućenog zahtjeva za pristup informacijama prema Zakonu o pravu na pristup informacijama (»Narodne novine«, broj 25/13, 85/15).

 Sukladno Zakonu o pravu na pristup informacijama (»Narodne novine«, broj 25/13, 85/15) Općina Sikirevci dostavila je Povjereniku Izvješće o provedbi ovog Zakona za prethodnu 2022.godinu.

KLASA:940-01/23-01/1

URBROJ:2178-26-01-23-01

Sikirevci; 28.veljača 2023.

Općinski načelnik:

Josip Nikolić, dipl.ing.drv.